# INICIATIVA INOVATIVE PËR MOBILIZIM TË KOMUNITETIT

THIRRJE PËR APLIKIME – GRANTE PËR INICIATIVA INOVATIVE

Afati: 30 shtator 2022, ora: 16:00

PYETJE DHE PËRGJIGJE

Të mbërritura në linjën për support deri më 20.09.2022, dhe të parashtruara gjatë kohës së sesionit informative të mbajtur më 14.09.2022

Në vazhdim janë shpallur pyetjet dhe përgjigjet në lidhje me Thirrjen për aplikime-grante për iniciativa inovative, të derguara në linjën për suport **[info2ig@mcms.mk](mailto:info2ig@mcms.mk)** deri në afatin e paraparë më 20.09.2022, dhe të parashtruara në Sesionin informativ të mbajtur më 14.09.2022.

Përgjigjet i ka siguruar ekipi i projektit: “Mbështetje për reformat zgjedhore në Maqedoninë e Veriut”.

|  |  |
| --- | --- |
| **Pyetje të mbërritura në linjën për suport [info2ig@mcms.mk](mailto:info2ig@mcms.mk) deri më 15.09.2022** | |
| P.1.1. A mund të aplikohet për shtrirje gjeografike e cila i përfshinë dy komuna fqinje dhe që i referohet të njejtit problem apo pyetje/ceshtje? Iniciativa ti referohet dy komunave për të njejtin problem. | Po, me kusht që çështja që trajtohet të jetë e shënuar në programin zgjedhor të qeverisjes lokale dhe/ose të përfshihet në programin/buxhetin aktual të qeverisjes lokale.  Ju lutemi shënoni të dy komunat në Formën e aplikimit, pjesa B. Aktivitete për iniciativën inovative, 2. Rezyme e aktiviteteve për iniciativën inovative, pika: Komuna/t ku do të implementohet iniciativa inovative.  Për më shumë mbi vërtetimin e statusit të çështjes në proces, shih pyetjen P.1.2. |
| P.1.2. A duhet ndonjë dokument shtesë si provë ose vërtetim se aksioni i propozuar është i premtuar nga ana e pushtetit lokal dhe se është në buxhetin dhe programin vjetor për vitin 2022? | Po.  Ju lutemi në Formën e aplikimit, pjesa B. Aktivitete për iniaciativen inovative, 2. Rezyme e aktiviteteve për iniciativën inovative, në pikën: Përshkrim i shkurtër i fushës së propozuar të veprimit shtoni:   * Link deri te dokumenti (programin dhe buxhetin vjetor për vitin 2022) të publikuar në ueb faqen zyrtare të vetqeverisjes lokale ku është cekur premtimi dhe/ose * Link deri te programi zgjedhor ku është dhënë premtimi nga ana e ndonjë partie politike (e cila është pjesë e pushtetit lokal) dhe/ose * Link nga video-incizim i publikuar në media publike (jo video incizim privat) nëse premtimi është bërë gjatë ndonjë fjalimi të mbajtur gjatë fushatës zgjedhore për Zgjedhjet Lokale 2021   Shënim: Sigurohuni nëse premtimi në të cilin dëshironi të fokusoheni ndoshta mund të realizohet deri në fund të mandatit të qeverisjes lokale, nëse dhe në çfarë mase mund të jenë ndërmarrë veprime për këtë çështje, nëse është në proces zbatimi, nëse qasja ndaj problemit është në nivel të kënaqshëm etj. |
| P.1.3. A duhet të jenë mobilizuesit nga komuniteti lokal ku do të jetë iniciativa? | Është e dëshirueshme, por jo e nevojshme, që mobilizuesit e propozuar të jenë nga komuniteti lokal ku do të zbatohet iniciativa.  Më shumë për rolin e mobilizuesve, shihni Udhëzuesin për aplikantët, pika 3.1.1. |
| P.2.1. Cfarë paraqet provë që tematika e cila është lëndë e aplikacionit është premtim në fushatë të zgjedhjeve lokale, a duhet të sigurojmë provë për ju, apo ne si ekipë projekti të sigurohemi se punojmë për çështje që prek komunitetin (në rastin konkret, komunitetin rom ne komunën e Kocanit) dhe se është përmendur nga kryetari aktual në fushatën e tij.  shembull: Kryetari i komunës premtoi në fushatën e tij se do të punojë në përmirësimin e mjedisit të shëndetshëm në Koçan dhe do të sigurojë kushte për këtë, ndërsa komuniteti rom është i rrethuar nga deponitë ilegale dhe mbeturinat, a është i mirë veprimi në këtë kontekst?! | Në lidhje me pyetjen e provës lidhur me premtimin, shih përgjigjen në pyetjen P.1.2.  Në lidhje me pyetjen nëse veprimi i propozuar është i mirë, shihni përgjigjen në pyetjen P.2.3 |
| P.2.2. Çfarë domethënë mobilizues? A duhet ne si organizatë ti caktojmë për monitorimin e këtij projekti dhe cili është roli i tyre në rast se nuk kanë asnjë detyrim me zbatimin e projektit? Ju lutemi më shumë informacion në këtë segment! | Mobilizuesit e komunitetit nuk janë përgjegjës për menaxhim me grantin, por inkurajohet pjesëmarrja e tyre në zbatimin e aktiviteteve të parashikuara me grantin.  Për më shumë mbi rolin e mobilizuesve, shihni Udhëzuesin për Aplikantët, pika 3.1.1. |
| P.2.3. A lejohet në kuadër të projektit organizimi i një aksioni specifik ekologjik me komunitetin, a mund të përfshijmë Komunën dhe ndërmarrjen e shërbimeve publike të tilla dhe të kërkojmë burime shtesë edhe prej tyre... sa mund të përballojmë të shpenzojmë nga ky projekt në aksion të tillë ekologjik? | Siç theksohet në fund të pikës 2.1. nga Udhëzuesi për Aplikantët, iniciativat inovative nuk synojnë zgjidhjen e problemeve apo zbatimin e zgjidhjeve të premtuara nga programet zgjedhore të pushtetit lokal të zgjedhur. Në kuadër të këtij projekti, mund të përfshini komunitetin në aktivitetet e renditura në pikën 3.3 të Udhëzuesit. |
| P.2.4. A duhet projekti të regjistrohet në SEP (Sekretariati për Çështje Evropiane)? | Grantistët e suksesshëm mund të regjistrojnë iniciativat në SEP. Përderisa grantistët vendosin të mos regjistrojnë iniciativat, theksojmë se kostot e TVSH-së nuk janë të pranueshme/të parashikueshme në këtë Thirrje dhe ato do të duhet të paguhen nga ana e grantistëve. |
| **Pyetje të parashtruara në Sesionin informativ të mbajtur më 14.09.2022** | |
| P.3.1. A ka rëndësi kur është regjistruar organizata dhe sa kohë ka ekzistuar? | Jo, nuk është renditur si kriter i përshtatshmërisë në Udhëzuesin e Aplikantit. |
| P.3.2. A mund të shkruhen biografitë e mobilizuesve në gjuhën maqedonase? | Po, formulari mund të përdoret në gjuhën maqedonase ose shqipe. |
| P.3.3. A mund të përfshihet shuma e buxhetuar e personave të punësuar për të kryer aktivitete në grupin e kostove direkte? | Po. Megjithatë, ju lutemi sigurohuni që të mos ketë faturim të dyfishtë të burimeve njerëzore. p.sh. nëse një person në buxhet vendoset në kategorinë e Burimeve Njerëzore, ai nuk duhet të vendoset në kategorinë e *shpenzimeve direkte.* |
| P.3.4. A mund të jetë qyteti i Shkupit lokacioni ku do të zhvillohen aktivitetet? | Po. |
| P.3.5. Si e përcaktojmë pagën për mobilizuesit e komunitetit? A është përfituesi i grantit apo IFES përgjegjës për trajnimin e mobilizuesve? | Sa i përket honorareve, është mirë që mobilizuesit të jenë pjesë e ekipit që të jenë të përfshirë nga afër në realizimin e aktiviteteve që janë pjesë e iniciativës. Shuma e honorarit përcaktohet nga vetë organizata  IFES do të jetë përgjegjës për trajnimin. Me të, mobilizuesit do të marrin udhëzime se si do të kryejnë monitorimin, si do të masin efektet e mobilizimit të komunitetit (iniciativës).  Mobilizuesit të cilët do të propozohen nga organizatat gjatë fazës së aplikimit do të marrin pjesë në trajnim.  Angazhimi i tyre do të jetë monitorimi dhe plotësimi i një matrice për atë se sa prej premtimeve të autoriteteve lokale që janë pjesë e aplikacionit po implementohen. |
| P.3.6. A duhet të regjistrohet projekti në Sekretariatin për Çështje Evropiane? | Shih përgjigjen e pyetjes P.2.4. |
| P.3.7. Cila është periudha kohore për fillimin e nismës dhe kur duhet të përfundojë më së voni? | Korniza preliminare është dhënë në pikën 8 të Udhëzuesit për Aplikantët. Sipas këtij afati kohor, presim që deri në fund të tetorit 2022 të përfundojmë negociatat për nënshkrimin e kontratave dhe grantet të fillojnë në nëntor 2022. Ju lutemi të keni parasysh se ky afat kohor mund të ndryshojë. Projekti mund të azhurojë afatin kohor në çdo kohë. Prandaj, i inkurajojmë aplikantët që rregullisht të kontrollojnë ueb faqen e projektit, <https://electoralreforms.mk/>. |
| P.3.8. A duhet mobilizuesit të jenë deri në moshën 29 vjeç? | Po. Për projektin është një nga kriteret e rëndësishme që mobilizuesit të jenë të moshës deri 29 vjeç. |
| P.3.9. Si mendoni se është më mirë të përfshihen mobilizuesit në aktivitet e projektit, në çfarë mënyre, gjatë komunikimit me pushtetin lokal, apo në kontakt me komunitetin, si t'i përdorim ata nëse llogariten si pjesë e ekipit? | Mobilizuesit nuk duhet të shihen si dikush që janë jashtë ekipit. Mobilizuesit janë një mekanizëm tjetër shtesë që do të monitorojë se çfarë ndodh me aktivitetet tuaja të listuara në iniciativën inovative kundrejt (vis a vis) vetëqeverisjes lokale, për të parë nëse çështja e përzgjedhur është përfshirë në planin e veprimit/planin e punës së komunës, nëse ajo çështje është buxhetuar, nëse aktivitetet janë në fazën e prokurimit, nëse ka apo jo pengesa në implementim, etj. Bëhet fjalë për çështje specifike për të cilat do të trajnohen mobilizuesit. Thelbi i projektit nuk është zgjidhja e problemeve, por mobilizimi i përgjegjësive për zgjidhjen e problemeve të deklaruara. Mobilizuesit janë dy të rinj që do t'i zgjidhni brenda organizatës suaj dhe të cilët do të kenë detyrën për të cilën do të trajnohen, që në nivel mujor të ndjekin deri ku është çështja të cilën e monitoroni dhe për të cilën do të aplikoni. Nëse dëshironi t'i punësoni për diçka shtesë, ne jua lëmë në dorë t'i integroni në ekip (dhe e njëjta gjë është e dëshirueshme). |
| P.3.10. A duhet të arsyetohen dhe të specifikohen me detaje shpenzimet indirekte në buxhet apo do të trajtohen si shpenzime të përgjithshme? | Shpenzimet indirekte duhet të specifikohen me saktësi në dy sheet-at buxhetor: Shtojca 1a. Buxheti i 2I; 1b. Arsyetimi.  Gjithashtu, gjatë raportimit financiar, grantistët fitues do të duhet të paraqesin dokumentacion (fatura, llogari fiskale etj.) për shpenzimet indirekte. |
| P.3.11. Para zgjedhjeve lokale kemi bërë fushatë dhe kemi nënshkruar një memorandum me kandidatët në të cilin ata marrin përsipër të zbatojnë premtimin - a mund të përdoret ai dokument si bazë për aplikim? | Nëse ajo që është nënshkruar në mënyrë bilaterale pasqyrohet në programin e kandidatit dhe pastaj futet në programin e punës së vetëqeverisjes lokale - atëherë ajo temë mund të jetë bazë për aplikim. |
| P.3.12. A mund të punojë organizata në një qytet tjetër, jashtë selisë së saj? | Po. Ju lutemi të keni parasysh se mobilizuesit dhe aktivitetet duhet të jenë në komunikim të vazhdueshëm me komunitetin dhe pushtetin lokal të atij qyteti. |
| P.3.13. Sa kohë do të zgjasin trajnimet për mobilizuesit? A do të zhvillohen online apo live? | Gjithsej katër trajnime/punëtori do të organizohen për mobilizuesit. Dy prej tyre do të jenë nga tre ditë të plota secila (e premte-nga mëngjesi-, e shtunë dhe e dielë) dhe dy njëditore. Të gjitha do të jenë live dhe të organizuara menjëherë pas nënshkrimit të kontratës. |
| P.3.14. Sa i përket inovitetit të iniciativës– çka në rast se ajo është pjesë e buxhetit të komunës, por jo në mënyrën në të cilën do ta përcaktonte organizata në aplikacion? A do të konsiderohej relevante? | Nëse pasqyrohet në programin e punës së komunës, është shembull i mirë i veprimit dhe mobilizimit të komunitetit. Në këtë mënyrë mund të bëni presion mbi përfaqësuesit e zgjedhur për të zbatuar atë që kanë premtuar. |
| P.3.15. A mund premtimi të bëhet pjesë e projektit, nëse nuk është pjesë e programit të pushtetit lokal? | Nëse premtohet dhe nuk është pjesë e programit të komunës, atëherë nuk duhet të implementohet iniciativë në atë nivel, sepse nuk ka shumë kohë për të realizuar iniciativa të tilla. Projekti do të zbatohet nga 4 deri në 6 muaj dhe duhet ndjekur Programi Vjetor për vitin 2022. Mendoni nëse në kohën që keni në dispozicion do të arrini t'i fusni ato veprime në programin e komunës, veçanërisht duke pasur parasysh se do të filloni afër fundit të vitit. Është mirë t'u kushtohet vëmendje çështjeve që janë pjesë e programit dhe nuk janë zbatuar ose janë zbatuar në mënyrë jo të plotë ose të papërshtatshme. Mobilizuesit do të kenë mjet konkret që do t'i udhëzojë në monitorimin e çështjes për të cilën do të mobilizoni komunitetin. Ata do të trajnohen, do të kenë mbështetje mentoruese dhe do të dinë të kërkojnë informacion nga pushteti lokal për çështje që janë pjesë e inciativës tuaj. |
| P.3.16. Kemi video të një premtimi konkret, por nuk ka hyrë në programin e këtij viti. A mund të jetë iniciativë një premtim i tillë? | Shih përgjigjen në pyetjen P.3.15. Gjithashtu duhet të vendosni nëse do ta zgjidhni atë pyetje si pyetje që dëshironi të adresoni. Në të njëjtën kohë, kini parasysh se cilat janë gjasat që kjo çështje të jetë në programin e vetëqeverisjes lokale tani ose deri në vitin 2024. Gjithashtu, mendoni se çfarë do të monitoroni në periudhën nëntor/dhjetor 2022 dhe çfarë më pas? Çfarë rezultatesh do të arrinit në fund të iniciativës? |
| P.3.17. Nëse gjatë procesit të përgatitjes së aplikacionit nuk jemi në gjendje të identifikojmë mobilizuesit - a mund t'i zgjedhim ata më vonë? | Në pikën 4.1. dhe 4.4. nga Udhëzuesi për aplikantët, CV-të e mobilizuesve janë të listuara si dokumente që duhen dorëzuar gjatë aplikimit. Ato janë dokumente të detyrueshme, kështu që mungesa e atyre dokumenteve do të thotë që organizata nuk do të kalojë fazën e verifikimit administrativ. |
| P.3.18. A vendosen biografi të shkurtëra të mobilizuesve në aplikacion apo duhet të dorëzohen si dokumente shtesë? | Në thirrjen e publikuar ka një lidhje me formatet e CV-së që duhet të plotësohen dhe të dorëzohen si dokumente të veçanta (biografitë e shkurtra nuk vendosen brenda vetë aplikacionit). |
| P.3.19. A mundet organizata të nxjerrë pyetje për aplikimin nga lista e rekomandimeve të dhëna nga UNESCO për qytetin e Ohrin? | Çështjet që do të monitorohen nga organizata duhet të jenë në kompetencë të vetëqeverisjes lokale – e njëjta gjë thuhet në dokumentet e aplikimit. Duhet pasur kujdes për të parë nëse ato rekomandime të UNESCO-s janë në kompetencën e qeverisë qendrore apo lokale. Kini parasysh se kushtet në thirrje i referohen premtimeve të bëra në programin e kandidatëve gjatë zgjedhjeve lokale dhe që janë pjesë e programeve vjetore të komunave. |
| P.3.12. Duke marrë parasysh specifikën e pushtetit lokal në Tetovë (zgjedhjet e reja për Këshill në gusht 2022) – a duhet t'i referohemi programit të Këshillit të ri që u zgjodh në gusht 2022? | Po, rekomandimi është që të fokusoheni në Këshillin e ri dhe programin e tij. |
| P.3.21. A duhet mobilizuesit të jenë të punësuar të vetëqeverisjes lokale apo mund të jenë të angazhuar dhe të kenë njohuri për problemet e vetëqeverisjes lokale, si anëtarë të Këshillit etj. | Mobilizuesit duhet të jenë përfaqësues të shoqërisë civile të cilët do të mund të vlerësojnë në mënyrë neutrale përmbushjen e premtimit të dhënë në dokumentet programore të vetëqeverisjes lokale. Për shkak të konfliktit të interesave, ne nuk do të rekomandonim që përfaqësuesit e vetëqeverisjes lokale dhe të Këshillit të jenë mobilizues. |
| P.3.22. A mund koordinatori apo personat që do të buxhetohen në pjesën e burimeve njerëzore të jenë të punësuar në administratë publike? | Në thirrje/projekt nuk ka kushte që përcaktojnë kritere për personat e angazhuar në projekt. Nëse vendosni për një person i cili është i punësuar në administratën publike/shtetërore, kontrata që lidhni me atë person duhet të jetë në përputhje me legjislacionin e përgjithshëm në Republikën e Maqedonisë së Veriut. Ju kujtojmë se sipas Nenit 121 të Ligjit për Marrëdhënie të punës, nuk ka pengesa ligjore për angazhim me punë deri në 10 orë në javë, me pëlqimin paraprak me shkrim të punëdhënësit/ve ku personi është i punësuar me kohë të plotë dhe puna për të cilën planifikoni ta angazhoni nuk paraqet konflikt interesi me pozicionin dhe detyrat e punës që personi kryen në organin administrativ/publik ku është i punësuar.  Angazhimi i personave të punësuar në administratën publike/shtetërore, përveç në pajtim me Ligjin për marrëdhënie të punës, duhet të jetë edhe në përputhje me Ligjin për nëpunës administrativ, Ligjin për të punësuarit në sektorin publik dhe legjislacionin e përgjithshëm në Republikën e Maqedonisë së Veriut.  Siç është përmendur në përgjigjen e pyetjes P.3.21, Mobilizuesit NUK duhet të jenë punonjës/këshilltarë në qeverisjen lokale. |
| P.3.23. Përmendet termi - Programi i Komunës, çfarë do të thotë? A bëhet fjalë për programin e punës dhe buxhetin vjetor apo për programin me të cilin kandidatët kanë marrë pjesë në fushatën zgjedhore? | Mendohet në programin vjetor të punës së komunës dhe buxhetin – ato janë burime të mjaftueshme zyrtare informacioni për të vlerësuar se cila çështje është planifikuar të zbatohet në vitin 2022. Gjithashtu, dokument relevant është edhe programi zgjedhor me të cilin kanë marrë pjesë në fushatën zgjedhore. |
| P.3.24. Nëse problemi që premtohet se do të zgjidhet është i ndërthurur mes pushtetit qendror dhe atij lokal - a mund të jetë pjesë e projektit? | Vetë aplikanti duhet të vlerësojë nëse trajtimi i kësaj lloj çështjeje mund të arrijë efekt. Sa është pjesa e pushtetit qendror dhe sa e pushtetit lokal? Duhet të bëni vlerësim bazuar në këto parametra. |
| P.3.25. Detyrimi ynë për të hapur llogari të dedikuar me dy nënshkrues a është detyrim që duhet bërë gjatë procesit të aplikimit apo mund ta hapim përpara nënshkrimit të kontratës, pasi do të marrim mbështetjen financiare? | Llogaria e dedikuar hapet pas marrjes së grantit dhe pas nënshkrimit të kontratës. |
| P.3.26. Si bazë për aplikacion a mund të përdoret vetëm programi i komunës, apo edhe programi edhe premtimet nga ndermarrjet publike komunale, të cilat janë pjesë e pushtetit lokal? | Pikë fillestare duhet të jenë premtimet e kandidatëve, programi zgjedhor dhe më tej programi dhe buxheti vjetor i pushtetit lokal. Nëse ka pasur premtim sipas ingerencave të ndermarrjes publike komunale të caktuar dhe është vendosur në programin e punës së qeverisjes lokale/ndërmarrja publike, mund të jetë pjesë e iniciativës. |
| P.3.27. A mund të përfshihen mobilizuesit në buxhet si persona të punësuar së bashku me ekipin e projektit? | Po. Është gjykimi juaj në pjesën e burimeve njerëzore të përcaktoni shumë të caktuar edhe për mobilizuesit ose në seksionin e kostove direkte, nëse angazhoni mobilizuesit drejtpërdrejt për veprimin. Mobilizuesit do të duhet të jenë aktivë për të gjithë kohëzgjatjen e grantit. Mobilizuesit, përveç honorarit që do ta marrin nga organizata juaj, nuk do të paguhen shtesë nga projekti Mbështetje për reformat zgjedhore në Republikën e Maqedonisë së Veriut. |
| P.3.28. Si do t’I ndjekim programet e reja që do të planifikohen për vitin 2023 duke pasur parasysh se projekti zgjat shumë shkurt? A do të lejohet zgjatja e periudhës për të përfunduar monitorimin? A përfshihet raportimi në këto gjashtë muaj? | Ky është element i rëndësishëm kur vendosni se cilën pyetje të adresoni në projektin tuaj. Në aplikim duhet të vërtetoni se do të keni rezultate dhe efekte të caktuara nga veprimi që planifikoni të ndërmerrni.  Aktualisht, projekti nuk është planifikuar të zgjatet përtej gjashtë muajve të planifikuar.  Raportimi final për projektin do të bëhet menjëherë pas përfundimit të periudhës gjashtëmujore të implementimit. Përveç raportit përfundimtar, organizatat do të duhet të dorëzojnë raporte mujore për zbatimin e aktiviteteve dhe rezultateve. |
| P.3.29. Ku do të zhvillohen trajnimet e mobilizuesve? Kjo është e rëndësishme për shkak të përfshirjes së shpenzimeve të udhëtimit. | Vendet për punëtoritë do të shpallen në mënyrë plotësuese. Shpenzimet e udhëtimit dhe akomodimit për trajnimet për mobilizuesit (shpjeguar në përgjigjen e P.3.13.) do të mbulohen nga Projekti dhe nuk duhet të buxhetohen. |
| P.3.30. A janë të pranueshme shpenzimet mbi tatimin personal? | Po. Vetëm shpenzimi i TVSH-së nuk njihet. Siç thuhet në pikën 3.2.1. në Udhëzuesin për aplikantët, shpenzimet buxhetore të planifikuara duhet të shprehen në denarë dhe pa tatim mbi vlerën e shtuar (TVSH). |
| P.3.31. Problemi për të cilin duam të mobilizojmë komunitetin nuk mund të zgjidhet për 6 muaj - a do të llogaritet si rezultat fillimi i aktiviteteve që do të nisin zgjidhjen? | Në fazën e përgatitjes së aplikimit është mirë të analizohet premtimi/problemi por edhe të bisedohet me pushtetin lokal. A është futur kjo pyetje/problem në program për vitin 2022 dhe planifikojnë ta fusin në program për vitin e ardhshëm apo ndoshta kanë filluar disa aktivitete përgatitore. Ndoshta mund të kenë filluar, për shembull, me aktivitete përgatitore (p.sh. marrja e lejeve ose organizimi i tenderëve). Ju lëmë juve si përfaqësues të atij komuniteti të bëni vlerësim të mirë të çështjes dhe perspektivave për zgjidhjen e atij problemi. |
| P.3.32. Nëse pushteti lokal ka nisur aktivitetet, a do të ishte e përshtatshme të aplikohet për atë problem? | Nëse është premtuar në program zgjedhor dhe përfshihet në programin vjetor të vetëqeverisjes lokale, d.m.th. Çështja që monitorohet për zbatim nga vetëqeverisja lokale mund të jetë objekt i iniciativës sepse do të monitorohet zbatimi i së njëjtës |
| P.3.33. Në bashkëfinancim, zakonisht kërkohet që fondet të jenë nga projekt që tashmë është miratuar. Nëse aplikohet te një donator tjetër, a duhet të deklarohet ai informacion në aplikacion? | Sipas pikës 2.4. nga Udhëzuesi për Aplikantët, bashkëfinancimi nga donatorë të tjerë nuk kërkohet por inkurajohet. Ju lutemi të keni kujdes, nëse një donator tjetër ua financon të njëjtat aktivitete, duhet të keni parasysh se financimi i dyfishtë i të njëjtave aktivitete nuk lejohet. |
| P.3.34. Aplikon një OShC pa partner, mendoj se nuk është përmendur fare dhe kjo thirrje nuk e parashikon. | Në Udhëzuesin për aplikuesit nuk përmendet se kërkohet partneritet. Aplikohen vetëm një organizatë. |
| P.3.35. Duke qenë se ky buxhet është relativisht i vogël për aktivitetet e parapara, a lejohet bashkëfinancimi? | Shih përgjigjen e pyetjes P.3.33. |
| P.3.36. A duhet ekipi i projektit dhe mobilizuesve të jenë persona që nuk janë të punësuar në organizatë, por persona të angazhuar me kontrata për të drejtën e autorit? A mund të përfshihet një koordinator dhe dy mobilizues në projekt?  A ka nevojë të përfshihet person për PR? | Po, projekti mund të përfshijë një koordinator dhe dy mobilizues. Numri i personave që do të angazhoni dhe profili i tyre varet nga aktivitetet që do të parashikoni në projekt, pavarësisht nëse personat do të jenë punonjës të organizatës apo do të angazhohen me Kontratë pune/Kontratë autori. |
| P.3.37. Si do t'i marrim përgjigjet me shkrim nga ju? | Përgjigjet e pyetjeve të mbërritura në linjën për suport [info2ig@mcms.mk](mailto:info2ig@mcms.mk) dhe pyetjet e bëra në sesionin informativ të mbajtur më 14 shtator 2022 do të publikohen në ueb faqen e projektit <https://electoralreforms.mk/> |
| P.3.38. A do të kemi video-incizim të këtij info-sesioni? | Video me shpjegimin e dokumenteve: Udhëzues për aplikuesit, Forma e aplikimit dhe Buxheti do të publikohet në ueb faqen e projektit <https://electoralreforms.mk/> |
| **Pyetje të mbërritura në linjën për suport [info2ig@mcms.mk](mailto:info2ig@mcms.mk) deri më 20.09.2022** | |
| P.4.1. Në pikën e gjashtë të Udhëzuesit, hasëm seksionin ku aplikantëve do t'u kërkohet përshtatshmëria administrative, ligjore dhe financiare gjatë verifikimit dhe si më poshtë: Kopje të pasqyrave financiare vjetore (ose pasqyrave përfundimtare, etj.) për tre vitet e fundit, 2019, 2020, 2021 (nëse është e aplikueshme)!  Pyetja jonë për ju në këtë rast është nëse ne si organizata më e re e themeluar në maj 2021 mund të aplikojmë për këtë thirrje duke ofruar vetëm raportin financiar për vitin 2021? | Po. Shihni përgjigjen e pyetjes P.3.1.  Lidhur me dokumentet e renditura në pikën 6 të Udhëzuesit për aplikantët, ju lutemi mos i dërgoni ato gjatë aplikimit. Ato mund të kërkohen nga Komisioni i Përzgjedhjes së Granteve dhe/ose Projekti dhe do të jepet një afat për dorëzimin e tyre nëse kërkohen këto dokumente.  Dokumentet që duhet të dorëzoni kur aplikoni janë të renditura në pikën 4.4. nga Udhëzuesi për Aplikuesit. |
| P.4.2. Duam të na jepni informacion nëse është e mundur të aplikohet vetëm për një komunë duke përfshirë disa aktivitete të asaj komune të parashikuara në platformën zgjedhore 2021, apo do të duhet të përfshihen më shumë komuna? | Mund të aplikohet vetëm për një komunë. Mundet por nuk është patjetër të përfshihen më tepër komuna. |
| P.5.1. Si mund t'i identifikoj temat që janë premtuar nga ana e kryetarit të komunës gjatë zgjedhjeve lokale të 2021 - ne romët nuk përmendemi në asnjë nga programet e partisë. Kur u promovua programi referohej për të gjithë qytetarët. A të bashkangjes provë për të gjitha premtimet parazgjedhore që na prekin ne romët. | Po, mund të jepni prova për të gjitha premtimet parazgjedhore që prekin romët. Shih përgjigjen e pyetjes P.1.2 për më shumë informacion rreth mënyrës së paraqitjes së provave.  Lidhur me zgjedhjen e temës shih përgjigjet e pyetjeve: P.3.19, 23, 26,28,31 dhe 32. |
| P.6.1. A duhet të dërgohen të gjitha dokumentet të skenuara apo duhet të skenohet vetëm Formulari i Aplikimit ku është i nënshkruar dhe i vulosur? A duhen skenuar dokumente të tjera si buxheti, CV apo mjafton të jenë në Word/Excel? | Të gjitha dokumentet e renditura në pikën 4.4. nga Udhëzuesi i Aplikantit duhet të dorëzohet në Word/Excel, aty ku është e aplikueshme. Skenimet duhet të dorëzohen vetëm:  • Shtojca 4. Dëshmi për statusin ligjor të aplikantit (certifikatë e statusit aktual të lëshuar nga Regjistri Qendror, jo më e vjetër se gjashtë muaj, duke numëruar mbrapsht nga data e publikimit të kësaj Thirrje (5 shtator 2022); pranohen edhe versionet e skenuara;  Deklarata e skenuar e aplikantit (e plotësuar, e vulosur dhe e nënshkruar nga përfaqësuesi ligjor - pjesa C. Deklarata e aplikuesit). |
| P.7.1. Në pjesën C Deklarata e aplikuesit, a duhet vetëm ajo faqe të nxirret, të nënshkruhet, të vuloset dhe e skenuar të dërgohet si dokument i veçantë apo duhet të skenohet i gjithë dokumenti Forma e aplikimit? | Po, vetëm ajo faqe (Pjesa C Deklarata e aplikuesit) duhet të nxirret, të nënshkruhet të vuloset e skenuar të dërgohet si dokument i veçantë.  Formulari i plotë i Aplikimit duhet të dërgohet në version Word, sipas parametrave të specifikuar. |
| P.8.1. A është e nevojshme tema që është premtuar gjatë zgjedhjeve lokale të vitit 2021, është publikuar si program dhe me çdo kusht përfshihet në planin e punës dhe buxhetin e NJQV-së për vitin 2022, apo lejohet e njejta përmes projektit të zhvilluar, të detyrohet apo mobilizohet opinioni publik dhe në këtë mënyrë edhe drejtuesit e vetëqeverisjes lokale që për atë temë të parashikohet konstruktim financiar në periudhën e mandatit që pason nga periudha 4-vjeçare, viti 2021-2024? | Shihni përgjigjet e pyetjeve P.3.15 dhe 16. |
| P.8.2. A duhet titulli i temës të përputhet fjalë për fjalë me temën e premtuar në programin zgjedhor, apo e njejta mund të modifikohet dhe plotësohet sipas zgjidhjes konceptuale të aplikuesit, në mënyrë që të jetë i suksesshëm, kompakt, i plotë dhe potencial për t'u përzgjedhur nga ana e organizatorit të thirrjes për aplikime? | Çështja që do të monitorohet duhet të jetë në programin zgjedhor dhe në programin e komunës. Shihni gjithashtu përgjigjen e pyetjes P.3.14. |
| P.8.3. A është i kufizuar numri i anëtarëve të ekipit të projektit dhe a duhet secili anëtar të dorëzojë CV veç e veç, ashtu si Mobilizuesit? | Ekipi i projektit duhet të përbëhet nga të paktën një anëtar dhe nuk ka kufi për numrin maksimal të anëtarëve.  Siç thuhet në pikën 4.4. nga Udhëzuesi për aplikuesit, CV-të e shkurtra do të duhet të dorëzohen për secilin anëtar të ekipit dhe për secilin nga dy mobilizuesit, veç e veç. |
| P.8.4. A përbën shkelje të rregullave dhe diskualifikim nëse njëri nga dy mobilizuesit që plotëson kushtet e kërkuara nga organizatori i grantit është në marrëdhënie familjare me një nga anëtarët e ekipit të projektit apo nuk ka ndonjë kufizim të kësaj natyre? | Sipas Ligjit për Shoqatat dhe Fondacionet nuk ka kufizime, përveç nëse rregullohet ndryshe në rregullat e brendshme të organizatës suaj. |
| P.9.1. A duhet të monitorohen premtimet e përfaqësuesve të partive politike apo mund të monitorohen dhe kandidatët nga listat e pavarura? | Mund të monitorohen edhe premtimet e bëra nga kandidatët nga listat e pavarura. |
| P.9.2. A janë këshilltarët po aq të vlefshëm sa kryetarët e komunave? | Po, nëse ka program zgjedhor nga këshilltarët dhe tema e premtuar pasqyrohet në programin e punës së Vetëqeverisjes Lokale. |
| P.9.3. Si do të vlerësohet përmbushja e këshilltarëve, për shkak të pamundësisë për të përmbushur një premtim, duke pasur parasysh fuqinë e kufizuar? | Shihni përgjigjen në pyetjen P.9.2. |
| P.9.4. A duhet të lidhen iniciativat tona aktuale me iniciativat e vjetra parazgjedhore, duke pasur parasysh termin "grantistë të përzgjedhur"? | Iniciativat duhet të lidhen me premtimet zgjedhore të bëra gjatë zgjedhjeve lokale të vitit 2021. |
| P.9.5. A duhet të reduktohet zgjedhja e rajonit në një njësi të vetëqeverisjes lokale, apo mund të jetë i gjithë rajoni? | Në varësi të temës që do të trajtoni, mund të zgjidhni të veproni në nivel të një njësie të vetme të qeverisjes lokale ose në nivel të një rajoni të tërë. |